## La Generalitat firma convenis amb la Unió de Periodistes, Dircom i l'Associació de Periodistes d'Alacant per a la formació de professionals de la comunicació

*** El director general de Comunicació ha destacat la importància de l'actualització contínua de la professió periodística
* Esta iniciativa també permetrà organitzar activitats com ara exposicions, jornades i programes de formació, entre altres**

El director general de Comunicació, Francisco González Pérez, ha subscrit diversos convenis de col·laboració amb diferents entitats de l'àmbit de la comunicació i el periodisme, amb l'objectiu de promoure i reivindicar la professió periodística.

El primer dels convenis, firmat amb la presidenta de l'Associació de Periodistes d'Alacant (APPA), Rosalía Mayor, compta amb una inversió de 15.000 euros i permetrà l'impuls de diferents iniciatives, com l'organització d'un taller de WordPress per a periodistes. Així mateix, amb motiu del 120 aniversari de l'APPA, es publicarà un calendari benèfic juntament amb la Fundació San Francisco de Borja-Centro San Rafael, per a donar suport i visibilitzar la discapacitat intel·lectual.

En segon lloc, el conveni firmat amb Esther Castellano, presidenta de la Delegació a la Comunitat Valenciana i Regió de Múrcia de l'Associació de Directius de Comunicació (Dircom), té una dotació de fins a 25.000 €. L'objectiu d'este conveni és l'organització i coordinació d'una jornada sobre l'aplicació de la intel·ligència artificial en l'àmbit de la comunicació.

Per la seua banda, l'acord subscrit amb Vicent Marco, responsable de la Unió de Periodistes Valencians, permet la realització de cursos de formació en matèries com ara eines laborals i fiscals per a periodistes o per a crear i produir pòdcasts. A més, la Unió actualitza l'Agenda de la Comunicació, eina que s'usa en les redaccions cada dia i que és molt necessària en el treball dels i les periodistes. Este conveni preveu una inversió de 15.000 €.

Fecha: 28/11/2023